Soo, was isch letscht wuche alles gloffe? Es isch e zimmli eitönigi und zum Teil langwiiligi Wuche xi,..git also nid vill speziells.  Ei Daag si dKids dehei bliibe will dRikke am morge gar nid zwäg xi isch. I ha die bede Meitli per Telifon uf norwägisch in de Chindergärtä abgmäldet. *Stolz*;). Allgemein gohts miner Sproch zimmli guet. Das heisst i getrou mi irgendwie immer mehr eifach mol nid änglisch zschwätzä. Und es het do au mega vill Usländer  halt, und die chönä meischtens nid änglisch. Und weme öper nochem Wäg will froge odr süscht öpis, chan ich ame zum teil besser norwägisch als si änglisch.. Und chindergärtnerin schiint do e rächt nidrige Bruef zsii,.. will vo dene cha keini (nid nume dUsländer) würkli änglisch, und i ha scho mit viiillne gschwätzt. Das isch ganz untypisch für norwägä. Es chönne eigentli alli norwäger änglisch süscht. Chindergärnterin isch eh voll dr truurig Bruef do, vorallem in denä Gärtä mit dä jüngere chinder. Die si jo  ganzdäägig dört und so bi de 1jöhrige hets halt eifach settiigi wo brüelend chömme und brüelend widr gönge und dr ganz Daag nüt machä usser nachem Mami und Papi rüefe. Die Eltere müese au e Gwüsse ha, hey... shiiit.